Diari Oficial de la Generalitat Valenciana


Sumari del DOGV 6154, del 27-11-2009 (2009/13388)

RESOLUCIÓ de 18 de novembre de 2009, de la directora de l'Agència Valenciana de Foment i Garantia Agrària (AVFGA), per la qual es convoquen per a l'any 2009, 2010 i 2011 les ajudes a les inversions en plantes de valorització energètica dels residus agroalimentaris, en el marc del Programa de Desenvolupament Rural de les Comunitat Valenciana 2007-2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6154

Data del DOGV
:   27-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13116


Data del document
:   18-11-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * biomassa
    * gestió de residus
    * producte alimentós
    * suport econòmic
    * residu agrícola
    * ajuda pública

RESOLUCIÓ de 18 de novembre de 2009, de la directora de l'Agència Valenciana de Foment i Garantia Agrària (AVFGA), per la qual es convoquen per a l'any 2009, 2010 i 2011 les ajudes a les inversions en plantes de valorització energètica dels residus agroalimentaris, en el marc del Programa de Desenvolupament Rural de les Comunitat Valenciana 2007-2013. [2009/13544]  
Ateses les disposicions de l'article 23 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
Vistes les bases per les quals es regixen les ajudes a la inversió en plantes de valorització energètica de residus agroalimentaris, en el marc del Programa de Desenvolupament Rural de la Comunitat Valenciana 2007-2013, de la Conselleria d'Agricultura, Pesca i Alimentació, i en virtut de les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, l'article 47, apartats 3 i 11, del text refós de la Llei d'Hisenda Pública de la Generalitat Valenciana, i l'article 2 de l'Orde de 6 de novembre de 2009, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en plantes de valorització energètica dels residus agroalimentaris, en el marc del Programa de Desenvolupament Rural de la Comunitat Valenciana 2007-2013, resolc:  
Primer. Objecte i àmbit  
Es convoquen les ajudes a les inversions en plantes de valorització energètica dels residus agroalimentaris, en el marc del Programa de Desenvolupament Rural de les Comunitat Valenciana 2007-2013, per als exercicis 2009, 2010 i 2011. Estes ajudes s'emmarquen en la mesura 123 de l'eix 1 del programa esmentat.  
Segon. Finançament de les ajudes  
1. Les ajudes regulades en esta convocatòria estan finançades pel FEADER, el Ministeri de Medi Ambient, Medi Rural i Marí (MARM) i la Generalitat Valenciana, en els percentatges que es determinen en el Programa de Desenvolupament Rural de la Comunitat Valenciana.  
2. La dotació pressupostària es farà a càrrec de la secció 12, entitat 91, Agència Valenciana de Foment i Garantia Agrària, línia SE833000, capítol VII, fins a un import màxim de 4.015.000 euros i distribuït per les anualitats establides en l'apartat següent.  
3. Estes ajudes tenen un abast plurianual, segons les disposicions de l'article 29 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana. La distribució per anualitats dels crèdits pressupostaris respectius és la següent:  
Any 2009 2010 2011  
Import en euros 1.768.286 1.782.564 1.000.000  
Tercer. Termini de presentació i model de sol·licitud  
1. El termini de presentació de sol·licituds en l'exercici 2009 per a les ajudes d'esta convocatòria serà de 15 dies naturals, comptadors des de l'endemà de la publicació en el Diari Oficial de la Comunitat Valenciana d'esta resolució.  
2. Els models de sol·licitud i la documentació que els acompanya són els que figuren en les bases de les ajudes.  
Quart. Requisits de notificació, comunicació o exempció  
A l'efecte de les disposicions de l'article 1, punt 4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en esta convocatòria, com que són finançades pel FEADER i s'integren en el Pla de Desenvolupament Rural de la Comunitat Valenciana, no estan subjectes a l'article 87, apartat 1, del Tractat CE.  
Cinqué. Normativa d'aplicació  
Les subvencions finançades per fons de la Unió Europea es regiran per la normativa comunitària en primer lloc, com també per les normes nacionals de desenvolupament i transposició.  
La present resolució posa fi a la via administrativa i contra esta es pot interposar potestativament un recurs de reposició davant de la directora de l'AVFGA, en el termini d'un mes comptador des de l'endemà de la publicació, o impugnar-se directament davant dels jutjats contenciosos administratius en el termini de dos mesos des de l'endemà de la publicació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.  
València, 18 de novembre de 2009.- La directora de l'Agència Valenciana de Foment i Garantia Agrària: Pilar Amigó Salvi.